Centrul pentru mari arși de la Spitalul Județean de Urgență Timișoara va fi deveni funcțional până la jumătatea anului viitor, a anunțat vineri ministrul Sănătății, Alexandru Rafila.
"Construcția va fi finalizată până la sfârșitul acestui an, iar centrul va deveni operațional, după dotare și probe tehnologice, până la jumătatea anului viitor", a transmis Alaxendru Rafila pe Facebook.
Potrivit unui comunicat al Ministerului Sănătății din mai 2023, când a fost semnat contractul de construcție, investiția constă în construirea unei clădiri noi, în care să funcționeze integrat Centrul de Arși, compus din 6 paturi pentru mari arși, 6 paturi pentru arși intermediari și post-critici și 5 paturi pentru microchirurgie și chirurgie reconstructivă, secția ATI cu 27 paturi, blocul operator cu 25 de săli de operație, spații conexe și un heliport.